OpenLLM-France/wikimedia huggingface dataset:
# Anthomyia

Anthomyia és un gènere de dípters braquícers de la família Anthomyiidae.

## Taxonomia

* A. bazini Séguy, 1929
* A. cannabina (Stein, 1916)
* A. canningsi Griffiths, 2001
* A. confusanea Michelsen in Michelsen & Báez, 1985
* A. facialis (Malloch, 1918)
* A. imbrida Róndani, 1866
* A. liturata (Robineau-Desvoidy, 1830)
* A. maura (Stein in Becker, 1908)
* A. mimetica (Malloch, 1918)
* A. monilis (Meigen, 1826)
* A. nigriceps (Huckett, 1946)
* A. obscuripennis (Bigot, 1886)
* A. ochripes Thomson, 1869
* A. oculifera Bigot, 1885
* A. plurinotata Brullé, 1833
* A. pluvialis (Linnaeus, 1758, 1758)
* A. procellaris Róndani, 1866
* A. quinquemaculata Macquart, 1839
* A. tempestatum Wiedemann, 1830
* A. xanthopus (Hennig, 1976)

## Referències

* ↑ Pont, Adrian C.; Ackland, David M. «Fanniidae, Muscidae and Anthomyiidae associated with Burrows of the Alpine Marmot Marmota marmota LENNAEUS) in the Upper Ötz Valley (Tyrol, Austria) (Inserta, Diptera)» (PDF Adobe Acrobat). Ber. nat.-med. Verein Innsbruck Band [Innsbruck], 82, 1995, pàg. 319 - 324.
# Corts de Barcelona (1493)

Les Corts de Barcelona de 1493 foren convocades per Ferran el Catòlic, sent Joan de Peralta el President de la Generalitat de Catalunya. Se celebraren al monestir de Santa Anna de Barcelona. En aquestes Corts es decideix fer les eleccions a diputats i oïdors pel sistema d'insaculació i no per assignació directa com havia estat els darrers dos triennis. Cada estament de la institució constituïa una delegació per a determinar el nom de les persones que proposava per ocupar els càrrecs. Aquests noms, s'introduïen en unes bosses de les quals s'extreien, a l'atzar, els noms dels nominats. Aquest sistema afavoria la proposició de noms de determinats oficis o famílies, a més de no garantir que l'elegit fos el més capacitat per al càrrec. Ferran el Catòlic proposà aquesta fórmula, ja que podia influir a través de les Corts en els noms a incloure i evitava el dret de vet constitucional que existia en el sistema anterior. Es redacten unes noves constitucions catalanes que es publiquen el 14 de febrer de 1494.

## Notes

* ↑ Text íntegre de les Constitucions Catalanes de 1493

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Crenicichla stocki

Crenicichla stocki és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba a Sud-amèrica: conca del riu Amazones.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hermolau de Macedònia

Hermolau (grec antic: Ἑρμόλαος, llatí: Hermolaus), fill de Sòpolis, fou un patge d'Alexandre el Gran. Aquest era a Bactra el 327 aC quan el patge i d'altres que ho havien estat, van entrar en una conspiració per matar el rei.
Entre les seves tasques hi havia la d'acompanyar al rei a les caceres, i en una d'aquestes ocasions el patge va matar un animal sense deixar que Alexandre donàs el primer cop. El rei, per aquesta indisciplina, va ordenar el càstig del patge, el qual, indignat i instigat pel filòsof Cal·lístenes d'Olint, de qui era deixeble, i per amistat amb el seu amic Sòstrat de Macedònia, un altre patge, va planificar la mort del rei mentre dormia i es va posar d'acord amb quatre patges més. Cada nit un patge vigilava el rei per torns, però van passar 32 dies sense tenir oportunitat; quan finalment va arribar la nit oportuna, el rei va romandre tota la nit a una festa i l'endemà un patge que havia estat contactat per entrar al complot va revelar la conspiració.
Hermolau i els seus còmplices foren arrestats i condemnats a mort. Segons diuen alguns, sota tortura van implicar Cal·lístenes en la conspiració, però segons d'altres van afirmar que era cosa seva. Hi ha autors que parlen d'un discurs d'Hermolau contra la tirania i la injustícia d'Alexandre davant l'assemblea que el va condemnar.
# Totnes

Totnes (pronunciat /tɒtˈnıs, tɒtˈnɛs/) és una població del comtat de Devon, al sud-oest d'Anglaterra. Administrativament forma part del districte de South Hams a la costa sud de Devon, i n'ostenta la seu del Consell de Districte. Es troba a 28 milles (45 km) al sud-oest d'Exeter i 24 milles (39 km) de Plymouth. En el cens del 2011 tenia 8.076 habitants (incloent el nucli de Totnes i Totnes Bridgetown). Totnes es troba a la capçalera de la desembocadura del riu Dart, entre els boscos de Dartmoor i l'estuari de Dartmouth.

## Galeria d'imatges

* Bridgetown
* Butterwalk, High Street
* Castell de Totnes
* Església de St. Mary
* Vora del Dart

## Persones il·lustres

* William Brockedon (1787-1854), pintor, escriptor i inventor.
* William John Wills (1834-1861), explorador d'Austràlia, nascut a Totnes.
* Sean O'Casey (1880-1954), dramaturg irlandès, el 1938 es va traslladar a Totnes amb la seva esposa Eileen i família, on hi va viure fins al 1954 que va anar a Torquay, on va morir el 1964.
* Pegaret Anthony (1915-2000), artista coneguda per les seves aquarel·les de treballadors durant la Segona Guerra Mundial
* Rob Hopkins (1968), co-fundador del moviment internacional de ciutats en transició va inicial el moviment a Totnes.
* Ben Howard (1987), cantautor
* El grup de música electrònica Metronomy es fa formar el 1999 per Joseph Mount à Totnes.

## Comunicacions

En tren, Totnes està a la línia principal de Londres (Paddington) a Penzance. Des de les Midlands, Escòcia i Gal·les, s'arriba per Bristol. Per carretera, Totnes és a uns 5 quilòmetres de l'autopista A38 Devon, a mig camí entre Exeter i Plymouth. Es troba a 150 quilòmetres de l'aeroport de Bristol i 50 del d'Exeter.

## Referències

* ↑ Services, Good Stuff IT. «Totnes Town - UK Census Data 2011». Arxivat de l'original el 2016-03-05. [Consulta: 1r abril 2018].
* ↑ Services, Good Stuff IT. «Totnes Bridgetown - UK Census Data 2011». Arxivat de l'original el 2016-03-06. [Consulta: 1r abril 2018].
* ↑ BBC. «Devon's rivers: The Dart» (en anglès). [Consulta: 30 març 2018].
* ↑ Harte, Liam. Sean O’Casey, Rose and Crown (en anglès). Palgrave Macmillan, London, 2009, p. 188–192. DOI 10.1057/9780230234017_42. ISBN 9781349526024.
* ↑ Ros, Cristina «Rob Hopkins: "Tots tenim més poder del que pensem per canviar el món"». Ara.cat, 12-10-2016.
* ↑ «El Sónar estira el fil del pop electrònic». Ara.cat.
* ↑ «A38 Devon Expressway» (en anglès). [Consulta: 30 març 2018].

## Enllaços externs

* Visit Totnes
* Totnes, ciutat de transició
# Murió hace quince años

Murió hace quince años és una pel·lícula dramàtica espanyola de 1954 dirigida per Rafael Gil Álvarez i protagonitzada per Rafael Rivelles, Francisco Rabal i Lyla Rocco.

## Argument

Diego Acuña, un dels 5.000 nens portats a Rússia durant la guerra civil espanyola, ha estat preparat com a agitador internacional del PCUS a França i Itàlia i és enviat a Espanya amb l'encàrrec d'assassinar el seu pare, que és un obstacle per l'actuació clandestina del PCE. Es trasllada a Espanya fingint fugir de l'URSS.

## Repartiment

* Rafael Rivelles - Coronel Acuña
* Francisco Rabal - Diego
* Lyla Rocco - Mónica
* Gérard Tichy - Germán Goeritz
* Carmen Rodríguez - Cándida
* Ricardo Calvo - Daniel
* Fernando Sancho - Joaquín Campos
* Félix de Pomés - Jefe de policía
* Antonio Prieto - Ramón Iranzo
* José Manuel Martín - Muñoz
* Porfiria Sanchíz - Professora
* Carlos Acevedo - Diego, de nen
* María Dolores Pradera – Cantant
* Maria Piazzai - Irene
* Gabriel Alcover - Primer agent a El Escorial
* Juan José Alcón - Diego, de jove
* Adela Carboné - Vieja
* Álvarez de Quindós - Doctor
* Ramón D. Faraldo - Professor
* Rufino Inglés - Segon agent a El Escorial
* Damián Rabal - Mariner
* Pedro Luis Ramírez - Viatger de l'avió
* Luis Rivera - Maitre
* Jacinto San Emeterio - Agent de l'aeroport
* Carlos Miguel Solá - Agent al caserón

## Premis

* 1954 - Fotogramas de Plata al millor intèrpret de cinema espanyol per Rafael Rivelles.

## Referències

* ↑ Bentley p.372
* ↑ Murió hace quince años Arxivat 2019-02-24 a Wayback Machine. a filmoteca.cat
* ↑ Rafael Rivelles a cineartistes.com

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Corts de Barcelona (1480-1481)

Les Corts de Barcelona de 1480-1481 són convocades per Ferran el Catòlic, sent Berenguer de Sos el diputat en cap del General de Catalunya.
En aquestes corts, les primeres de Ferran el Catòlic, es resolen molts temes que restaven pendents després de la guerra civil catalana: la funció de la Diputació del General, el règim pactista i la devolució de béns. Aquests dos darrers punts es concretaren en el reconeixement d'una derrota compartida per tots dos bandols, amb més orientació a cercar la reconstrucció del país que a la repressió dels vençuts. S'acordà disposar d'un crèdit de 100.000 lliures perquè el rei pogués indemnitzar i retornar els béns apressats als seus anteriors propietaris.
Pel que fa a les funcions que hagués de tenir la Diputació del General es decideix crear una comissió, de la que formà part Berenguer de Sos, formada per quinze diputats per cada braç.
La comissió es reuní el 27 de febrer de 1481 a la Casa de la Diputació. Amb tot, no serà possible la reorganització de les institucions catalanes a causa dels conflictes que el rei Ferran té amb els turcs a Nàpols i Sicília.
En aquestes Corts s'aprovà el capítol Poc valdría, anomenat posteriorment Constitució de l'Observança, en el que es recull l'obligació del rei de complir i respectar les Constitucions de Catalunya. El capítol encarregava a la Diputació del General que vetllés pel compliment d'aquesta norma, tant per part del rei com dels seus oficials, i l'autoritzava a revocar qualsevol ordre anticonstitucional. És considerat una peça clau del pactisme català. Va estar vigent fins al 1716, anul·lat pel decret de Nova Planta.

## Referències

* ↑ Vicens Vives, Jaume. Paul Freedman i Josep Mª Muñoz i Lloret. Juan II de Aragón (1398-1479): monarquía y revolución en la España del siglo XV (en castellà). Pamplona: Urgoiti editores, 2003 [1a. ed. 1953], p. 351. ISBN 84-932479-8-7.

## Bibliografia

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0884-0
# Hermon (desambiguació)

«Hermon» té aquests significats:
* Hermon, muntanya a la zona d'Antilíban.
* Hermon (Maine), població dels Estats Units a l'estat de Maine.
* Hermon (Nova York).
# Anacroneuria cajas

Anacroneuria cajas és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* 1 2 Zúñiga & Vimos, 2006. A: Zúñiga, Stark, Vásconez, Bersosa & Vimos. Colombian and Ecuadorian Anacroneuria (Plecoptera: Perlidae): Seven New species, records and life stages. Stud. Neotrop. Fauna 41:46. «Enllaç».
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):150.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 novembre 2011].

## Enllaços externs

* Additions to the Colombian Anacroneuria Fauna (Plecoptera: Perlidae) with Descriptions of Seven New Species (anglès)
# Tomàs Capdevila i Miró

Tomàs Capdevila i Miró (Maldà, 5 de maig de 1914 - Barbastre, 13 d'agost de 1936) fou un religiós claretià. És venerat com a beat per l'Església Catòlica.
Als 10 anys va ingressar al col·legi claretià de Cervera per preparar-se per ser missioner. Després va cursar els estudis filosòfics a Solsona i els de Teologia a Cervera. El 1935 va arribar a Barbastre per culminar la carrera amb l'ordenació sacerdotal. A l'inici de la Guerra civil espanyola, fou executat, juntament amb els seus companys de comunitat, per milicians anarquistes. En el moment de la mort havia acabat cinquè curs de Teologia.
El 25 d'octubre de 1992 fou beatificat pel Papa Joan Pau II.:

## Referències

* ↑ «Beat Tomàs Capdevila Miró». arquebisbattarragona.cat. [Consulta: 18 setembre 2019].
* ↑ «Tomás Capdevila Miró». martiresdebarbastro.org. [Consulta: 18 setembre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].

## Vegeu també

* Beats màrtirs claretians de Barbastre
# Truth (cràter)

Truth és un cràter d'impacte en el planeta Venus de 47,3 km de diàmetre. Porta el nom de Sojourner Truth (1797-1883), abolicionista estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Truth». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Antimonselita

L'antimonselita és un mineral de la classe dels sulfurs, que pertany al grup de l'estibina. El seu nom fa al·lusió a la seva composició, que conté antimoni i seleni.

## Característiques

L'antimonselita és un sulfur de fórmula química Sb₂Se₃. Cristal·litza en el sistema ortoròmbic formant cristalls euèdrics aciculars en agregats radials, o bé agregats de grans molt fins. La seva duresa a l'escala de Mohs és 3,5.
Segons la classificació de Nickel-Strunz, l'antimonselita pertany a «02.DB: Sulfurs metàl·lics, M:S = 2:3» juntament amb els següents minerals: bismutinita, guanajuatita, metastibnita, pääkkönenita, estibina, ottemannita, suredaïta, bowieïta, kashinita, montbrayita, edgarita, tarkianita i cameronita.

## Formació i jaciments

Es troba en filons de calcita uranífera en dipòsits polimetàl·lics hidrotermals d'urani-mercuri-molibdè. Sol trobar-se associada a altres minerals com: pirita, esfalerita, galena, ferroselita, clausthalita, uraninita, cinabri, hematites, calcita, or natiu, famatinita, gersdorffita, trustedtita, quars o barita. Va ser descoberta l'any 1993 al dipòsit d'urani No. 504, a Guiyang (Guizhou, República Popular de la Xina). També se n'ha trobat en altres indrets de la Xina i a la República Txeca.

## Referències

* ↑ «Antimonselite» (en anglès). Mindat. [Consulta: 27 desembre 2015].
* ↑ «Antimonselite» (en anglès). Handbook of Mineralogy. [Consulta: 27 desembre 2015].
# New Meadows

New Meadows és una població dels Estats Units a l'estat d'Idaho. Segons el cens del 2000 tenia 533 habitants.

## Demografia

Segons el cens del 2000, New Meadows tenia 533 habitants, 208 habitatges, i 143 famílies. La densitat de població era de 420 habitants/km².
Dels 208 habitatges en un 34,6% hi vivien nens de menys de 18 anys, en un 57,7% hi vivien parelles casades, en un 7,7% dones solteres, i en un 30,8% no eren unitats familiars. En el 24,5% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,1% tenia menys de 18 anys, un 6,2% entre 18 i 24, un 30,8% entre 25 i 44, un 24% de 45 a 60 i un 9,9% 65 anys o més.
L'edat mediana era de 36 anys. Per cada 100 dones de 18 o més anys hi havia 140,1 homes.
La renda mediana per habitatge era de 28.500 $ i la renda mediana per família de 31.042 $. Els homes tenien una renda mediana de 30.000 $ mentre que les dones 14.500 $. La renda per capita de la població era d'11.884 $. Aproximadament el 16,2% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Meadows». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- New Meadows». American Fact Finder. Oficina del Cens dels Estats Units, 12-01-2010.
# Corydoras gomezi

Corydoras gomezi és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 3,7 cm de longitud total.

## Distribució geogràfica

Es troba a Sud-amèrica: riu Amazones a prop de la frontera entre Colòmbia i el Brasil.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras gomezi» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Castro, D. M. 1986. Corydoras gomezi a new species from Colombia (Pisces, Siluriformes, Callichthyidae). Bol. Ecotropica Núm. 15: 33-38.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Crosta de soca de marge aixecat

Les crostes de soca de marge aixecat són bolets del grup de les crostes de soca.
Grup sovint complex pel que fa a la identificació, excepte per a aquelles espècies que responen al frec virant a roig (és un detall que cal analitzar sempre en totes les crostes de soca).

## Espècies

Les espècies de crostes de soca e marge aixecat més corrents, ordenades per gèneres, són:
* Antrodia albida, crosta de soca blanca
* Amylostereum chailletii, crosta de soca bruna
* Dendrocorticium polygonioides, crosta de soca clivellada
* Steccherinum ochraceum, crosta de soca d’agulles de vora blanca
* Peniophora quercina, crosta de soca d’alzina
* Veluticeps abietina, crosta de soca d’avet
* Hydnoporia tabacina, crosta de soca de salze
* Stereum ochraceoflavum, crosta de soca dels branquillons
* Antrodia heteromorpha, crosta de soca engruixida
* Byssomerulius corium, crosta de soca papiràcia
* Stereum gausapatum, crosta de soca peluda
* Chondrostereum purpureum, ventall de crosta porpra
* Stereum rugosum, crosta de soca rugosa
* Stereum sanguinolentum, crosta de soca sagnant

## Referències

* 1 2 3 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Laessøe, Thomas; Petersen, Jens H. Fungi of temperate Europe. Princeton Oxford: Princeton University Press, 2019. ISBN 978-0-691-18037-3.
* ↑ Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
# Anacroneuria calima

Anacroneuria calima és una espècie d'insecte plecòpter pertanyent a la família dels pèrlids que es troba a Sud-amèrica: Colòmbia.
En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Catalogue of Life (anglès)
* ↑ Global Species Arxivat 2016-03-04 a Wayback Machine. (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Colombian and Ecuadorian Anacroneuria (Plecoptera: Perlidae): seven new species, records and life stages (anglès)

## Enllaços externs

* Encyclopedia of Life (anglès)
# Trust Company

Trust Company és un grup de metal alternatiu i post-grunge dels Estats Units d'Amèrica. Formada per Kevin Palmer, James Fukai, Jason Singleton i Wes Cobb.

## Discografia

* The Lonely Position of Neutral (2002)
* True Parallels (2005)
* Dreaming in Black and White (2011)

### Senzills

* Downfall (2002)
* Running From Me (2002)
* The Fear (2003)
* Stronger (2005)
* Erased (2006)